b"\n_START_ARTICLE_\nAntonio Cavanilles y Centi\n_START_SECTION_\nBiografia\n_START_PARAGRAPH_\nEra fill de Jos\xc3\xa9 Cavanilles Mas, reconegut membre del Consell de Castella i O\xc3\xafdor de l'Audi\xc3\xa8ncia de la Corunya, i fou padr\xc3\xad seu el bot\xc3\xa0nic Antoni Josep Cavanilles i Palop. El 1814 es trasllad\xc3\xa0 a Madrid amb la seva fam\xc3\xadlia. El 1825 es llicenci\xc3\xa0 en jurisprud\xc3\xa8ncia a la Universitat d'Alcal\xc3\xa1 de Henares, on fou deixeble del poeta Alberto Lista i des de 1832 fou nomenat advocat inter\xc3\xad de la Cort._NEWLINE_Es va dedicar a catalogar les monedes i documentaci\xc3\xb3 aplegada pel seu padr\xc3\xad i la va donar a la Reial Acad\xc3\xa8mia de la Hist\xc3\xb2ria, qui el 5 de mar\xc3\xa7 de 1847 el va nomenar un dels primers acad\xc3\xa8mics i president de la Comissi\xc3\xb3 d'Antigu\xc3\xaftats. El 26 de novembre de 1857 fou escollit acad\xc3\xa8mic de la Reial Acad\xc3\xa8mia de Ci\xc3\xa8ncies Morals i Pol\xc3\xadtiques. Va aplegar una col\xc2\xb7lecci\xc3\xb3 de mapes antics i material cartogr\xc3\xa0fic que fou donat en 1893 per la seva filla a la Reial Acad\xc3\xa8mia de la Hist\xc3\xb2ria."